钦定古今图书集成/历象汇编/岁功典/第066卷 > 乞巧词 郭武
## 钦定古今图书集成/历象汇编/岁功典/第066卷 > 乞巧词 郭武

明河拖天玉绳远，新月掏云银甲浅。丁东细漏滴金
荷，百子楼前桂花满。三三五五试新妆，鹤扇如霜罗
带长。云母屏前齐下拜，鲛绡帐底共焚香，焚香争乞
天孙巧，穿断蛛丝绣针小。梦里传来是有无，入门巧
已知多少，织女牵牛别有情，萤飞鹊度两难凭。芙蓉
舞困西风薄，杨柳垂低北斗横。